**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  11 – 6 – 2025

 **ΑΜΑΡΟΥΣΙΟΥ Αρ. Πρ.:** 124

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΑΙΘΑ (υπόψη κας Υπουργού Παιδείας), Δ/νση Π. Ε. Β΄ Αθήνας, Δ. Ο. Ε.**

**Κοινοποίηση: Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Σχετικά με τις ασφυκτικές προθεσμίες κατάθεσης των εγγραφών των τμημάτων ολοήμερου στα Δημοτικά Σχολεία της χώρας».**

Με έγγραφο  που υπογράφει ο Γενικός Γραμματέας του Υπουργείου Παιδείας, το οποίο στάλθηκε στα  **Δημοτικά σχολεία** της χώρας, τίθεται ασφυκτική προθεσμία μέχρι την Παρασκευή 13 Ιουνίου 2025 οι **Διευθυντές/Διευθύντριες Σχολείων** να έχουν οριστικοποιήσει τα τμήματα πρωινής ζώνης και ολοήμερου σχολείου που θα δημιουργηθούν το σχολικό έτος 2025 – 2026. Το Δ. Σ. του Συλλόγου Εκπ/κών Π. Ε. Αμαρουσίου επισημαίνοντας την [χαρακτηριστική καθυστέρηση](https://www.edweek.gr/sholeia-me-kathysterisi-i-enkyklios-gia-ton-programmatismo-ekpaideftikoy-ergoy-2025-2026/) **έκδοσης** της σχετικής εγκυκλίου για τον προγραμματισμό εκπαιδευτικού έργου 2025 – 2026 που έφτασε στα σχολεία στις 4 – 6 – 2025, δηλαδή 6 – 7  εργάσιμες ημέρες πριν τη λήξη των μαθημάτων, απαιτεί την άμεση παράταση της προθεσμίας υποβολής των τελικών τμημάτων προς οριστικοποίηση ως τις 21 – 6 – 2025. Το **ΥΠΑΙΘΑ** σίγουρα θα γνωρίζει ότι για να συγκεντρώσει ένα σχολείο δηλώσεις από μαθητές και γονείς χρειάζεται, όχι 6, αλλά 16 εργάσιμες ημέρες και άλλωστε η ευθύνη της αδικαιολόγητης καθυστέρησης της έκδοσης της σχετικής εγκυκλίου βαραίνει αποκλειστικά το ΥΠΑΙΘΑ.

Στη βάση όλων των παραπάνω απαιτούμε την άμεση χορήγηση παράτασης για τις εγγραφές των μαθητών στο ολοήμερο σχολείο και την υποβολή της σχετικής δήλωσης συγκρότησης τμημάτων του ολοήμερου από τα Δημοτικά Σχολεία της χώρας έως τις 21 – 6 – 2025.

Καλούμε το Δ. Σ. της Δ.Ο.Ε. να επιληφθεί άμεσα του θέματος.

